b'\n_START_ARTICLE_\nAlec Guinness\n_START_SECTION_\nBiografia\n_START_PARAGRAPH_\nNascut el 2 d\'abril de 1914 al districte de Marylebone, a la ciutat de Londres, va estudiar a la Fay Compton Studio d\'Art Dram\xc3\xa0tic mentre treballava en el m\xc3\xb3n de la publicitat. Debut\xc3\xa0 en teatre el 1934 i dos anys despr\xc3\xa9s interpretava obres cl\xc3\xa0ssiques en el prestigi\xc3\xb3s teatre de Londres Old Vic. El 1941 es va incorporar a l\'Armada Reial com a mariner, i va ser comissionat a l\'any seg\xc3\xbcent._NEWLINE_Al marge d\'un petit paper d\'extra, la seva carrera cinematogr\xc3\xa0fica va comen\xc3\xa7ar despr\xc3\xa9s de la Segona Guerra Mundial amb la seva interpretaci\xc3\xb3 a Grans esperances, pel\xc2\xb7l\xc3\xadcula de 1946. Nombroses pel\xc2\xb7l\xc3\xadcules, en la seva majoria com\xc3\xa8dies, van demostrar la seva habilitat per a fer interpretacions totalment diferents en cada paper. A la pel\xc2\xb7l\xc3\xadcula Kind Hearts and Coronets fins i tot va interpretar vuit papers diferents, incl\xc3\xb2s el d\'una dona._NEWLINE_El 1954, durant la filmaci\xc3\xb3 de la pel\xc2\xb7l\xc3\xadcula El Pare Brown, ell i la seva esposa es van convertir al catolicisme rom\xc3\xa0 mantenint la fe fins a la seva mort. El seu fill, Matthew es va convertir un temps despr\xc3\xa9s._NEWLINE_El 1957 Guinness va guanyar un Oscar al millor actor i un Globus d\'Or per la seva interpretaci\xc3\xb3 a El pont sobre el riu Kwai (The Bridge on the River Kwai). Tamb\xc3\xa9 va rebre el 1980 un premi honor\xc3\xadfic de l\'Acad\xc3\xa8mia per la seva contribuci\xc3\xb3 a l\'art del cinema. D\'altra banda, va ser nominat als Oscar com a millor actor principal per The Lavender Hill Mob el 1951, i com a actor secundari per La Guerra de les Gal\xc3\xa0xies el 1977 i Little Dorrit el 1988. Curiosament, i malgrat el molt que va detestar el seu paper d\'Obi-Wan Kenobi a La Guerra de les Gal\xc3\xa0xies, l\'1% dels ingressos de taquilla que encara obt\xc3\xa9 de la saga a causa del contracte original, li proporciona avui dia m\xc3\xa9s diners als seus hereus que la resta dels drets de totes les seves pel\xc2\xb7l\xc3\xadcules juntes._NEWLINE_La seva versatilitat com a actor i la profunditat que d\xc3\xb3na a cada personatge l\'han transformat en un dels millors actors del segle\xc2\xa0xx. Pels seus m\xc3\xa8rits com a actor, la reina Elisabet II el va investir Cavaller per cap d\'any del 1959, fet que el va convertir en Sir Alec Guinness. L\'agost del 2000 Guinness va morir als 86 anys.\n_START_SECTION_\nInseguretat i Premis\n_START_PARAGRAPH_\nPer altra banda, la por de Guinnes a no esser recordat nomes que per Obi-Wan Kenobi en detriment de tota la seva llarga carrera dedicada al cinema, el teatre i la TV sembla infundat, tenint en conte que forma part de la hist\xc3\xb2ria d\'aquests mons creatius i el seu nom destaca en el repartiment dels premis m\xc3\xa9s importants de la ind\xc3\xbastria cinematogr\xc3\xa0fica amb un Oscar com a Millor Actor Principal que guanya per The Bridge on the River Kwai\', malgrat que no va poder estar present en la cerim\xc3\xb2nia per a recollir el guard\xc3\xb3, quelcom que va fer en el seu nom el seu compatriota Jean Simmons. aquesta mateixa pel\xc2\xb7l\xc3\xadcula li aconsegu\xc3\xad el Globus d\'Or com a Millor Actor Dram\xc3\xa0tic._NEWLINE_Aquesta producci\xc3\xb3 d\'uns tres milions de d\xc3\xb2lars de cost que nom\xc3\xa9s als Estats Units havia recaptat quasi 45 milions de la mateixa moneda, tampoc tenia gaire conven\xc3\xa7ut a Guinnes respecte al seu rol, que el productor del film, Sam Spiegel, havia volgut donar-li pr\xc3\xa8viament a Spencer Tracy fins que aquest el va conv\xc3\xa8ncer que havia d\'esser un brit\xc3\xa0nic el que l\'interpret\xc3\xa9s, posant a Guinnes el primer de la llista de candidats per a desenvolupar aquest treball._NEWLINE_El problema \xc3\xa9s que Guinnes dubtava del seu propi treball i de com l\'estava dirigint David Lean, qui per altra banda havia tingut a la vegada dubtes inicials de qu\xc3\xa8 l\'actor pogu\xc3\xa9s desenvolupar el paper amb tota la for\xc3\xa7a dram\xc3\xa0tica que requeria. Finalment, Lean intent\xc3\xa0 demostrar-li a Guinnes que devia tranquil\xc2\xb7litzar-se deixant-li veure una hora d\'escenes que havien rodat fins aquell moment no sols a Guinnes, sin\xc3\xb3 tamb\xc3\xa9 a la seva esposa i el seu fill. No van dir paraula ni durant ni despr\xc3\xa9s de la projecci\xc3\xb3, per\xc3\xb2 aquella mateixa nit l\'actor visit\xc3\xa0 al director i li confess\xc3\xa0 que la seva esposa, i el seu fill havien arribat a la conclusi\xc3\xb3 que aquest era el millor treball que havia realitzat en tota la seva carrera. El paper a m\xc3\xa9s era un important gir en una carrera que l\'havia portat a destacar fins aquell moment en rols m\xc3\xa9s amables fincats en el g\xc3\xa8nere d\'humor. Aix\xc3\xb2 l\'havia portat a intentar posar humor en el personatge de Nicholson, quelcom que Lean es neg\xc3\xa0 rotundament amb millor criteri que el seu protagonista. Tan reticent era l\'actor a donar vida a Nicholson que refus\xc3\xa0 en primer lloc el treball, obrint la veda per a d\'altres noms de pes del cinema brit\xc3\xa0nic comen\xc3\xa7aren a sonar com els seus relleus, cas de James Mason, Charles Laughton, Ralph Richardson, Anthony Quayle o No\xc3\xabl Coward. Les cr\xc3\xb2niques afirmen que el va conv\xc3\xa8ncer finalment fou perqu\xc3\xa8 interpret\xc3\xa9s aquesta paper essencial de la seva carrera fou Jack Hawkins, que donava vida en aquesta mateixa pel\xc2\xb7l\xc3\xadcula al major Warden que acompanya al personatge de William Holden en la missi\xc3\xb3 quasi su\xc3\xafcida de voladura del pont que est\xc3\xa0 construint Guinnes/Nicholson._NEWLINE_Queda confirmada amb aquestes an\xc3\xa8cdotes la inseguretat que acompanya a Guinnes en alguns dels seus treballs m\xc3\xa9s significatius, dintre o fora de la nostra gal\xc3\xa0xia._NEWLINE_Malgrat que en refer\xc3\xa8ncia a reconeixements Guinnes comptava a m\xc3\xa9s amb d\'altres quatre nominacions al premi de l\'Acad\xc3\xa8mia de Hollywood. La primera li arrib\xc3\xa0 pel seu treball en la com\xc3\xa8dia criminal The Lavender Hill Mob (1951), en el que exerc\xc3\xad com a padr\xc3\xad professional d\'una jove Audrey Hepburn que l\'havia impressionat als escenaris i a la que li aconsegu\xc3\xad un breu paper en aquesta pel\xc2\xb7l\xc3\xadcula que signific\xc3\xa0 el principi de la carrera professional de la que despr\xc3\xa9s seria una famosa actriu. Per aquest treball l\'actor va rebre un sou de 6000 lliures esterlines, quasi testimonial i molt per sota dels seus emoluments habituals per pel\xc2\xb7l\xc3\xadcula, que rondava les 25.000 lliures esterlines (una lliura equivalia en l\'actualitat a 1.13 euros)._NEWLINE_Despr\xc3\xa9s de guanyar l\'Oscar amb The Bridge on the River Kwai, Guinnes torn\xc3\xa0 a ser nomenat a aquest premi curiosament no com actor, sin\xc3\xb3 com a guionista adaptador de la novel\xc2\xb7la de Joyce Cary que don\xc3\xa0 com a resultat la com\xc3\xa8dia A genius is on the loose (1958), en el que tamb\xc3\xa9 exerc\xc3\xad com actor principal. Tamb\xc3\xa9 el nominaren a l\'Oscar com a Millor Actor de Repartiment en dues ocasions, pel seu treball a Little Dorrit (1987) i, malgrat de totes les seves critiques, per interpretar a Obi-Wan Kenobi a Star Wars, que el port\xc3\xa0 a esser tamb\xc3\xa9 nominat per segona vegada al Globus d\'Or en la mateixa categoria d\'Actor de Repartiment. aquestes dues pel\xc2\xb7l\xc3\xadcules li aconseguiren sengles nominacions al Globus d\'Or.\n_START_SECTION_\nFill il\xc2\xb7leg\xc3\xadtim\n_START_PARAGRAPH_\nAmbaixador del cinema brit\xc3\xa0nic davant les c\xc3\xa0meres junt amb Laurence Olivier i John Gielgud, Alec Guinnes era fill d\'Agnes de Cuffe, mare soltera, i mai fou reconegut pel seu pare, la identitat del qual s\'ha prestat a tota classe d\'especulacions, tant per part de l\'actor com per part dels seus bi\xc3\xb2grafs. L\'actor apuntava a un banquer escoc\xc3\xa8s, Andrew Geddes, com a principal candidat per ser el seu pare, dat que havia pagat la seva educaci\xc3\xb3 en l\'escola p\xc3\xbablica i a m\xc3\xa9s visitava casa seva en ocasions fent-se passar pel seu oncle, excusa que el f\xc3\xa9u sospitar. En la vida de mare i fill hi hagu\xc3\xa9 a m\xc3\xa9s un altre home, el marit d\'ella per espai de tres anys, un capit\xc3\xa0 de l\'exercit escoc\xc3\xa8s que es mostrava violent._NEWLINE_Totes aquestes circumstancies feren que la inf\xc3\xa0ncia del futur actor no fos precisament massa feli\xc3\xa7, sembrant en Alec la desconfian\xc3\xa7a que despr\xc3\xa9s es manifestaria com s\'ha vist en alguns moments destacats de la seva carrera, incl\xc3\xbas quan ja podia considerar-se sens dubte una estrella del cinema brit\xc3\xa0nic. _NEWLINE_La inf\xc3\xa0ncia de l\'actor resta retratada pel seu amic, l\'escriptor Piers Paul Read, que fou invitat per la viuda de Guinnes a escriure la biografia autoritzada del protagonista de The Bridge on the River Kwai despr\xc3\xa9s de la mort d\'aquest._NEWLINE_Escrita amb plena cooperaci\xc3\xb3 de la fam\xc3\xadlia de Guinnes, que aport\xc3\xa0 nombrosos documents com a base per al llibre, aquesta biografia no dubta en afirmar que l\'actor es pass\xc3\xa0 tota la vida experimentant temors enfront el que anomenava <passions desordenades>, quelcom que en el llibre s\'inculpa a la seva inf\xc3\xa0ncia i a la seva mare, a la que es qualifica com alcoh\xc3\xb2lica i lladregota, i a la que el seu propi fill qualifica de prostituta, Guinnes odiava a la seva mare i depreciava les mentides que havien envoltat el seu naixement, especialment la negativa a dir-li qui era realment el seu pare. _NEWLINE_Despr\xc3\xa9s que el marit de la mare sort\xc3\xads d\'escena, tant ella com el seu fill es trobaren sotmesos a un estat pr\xc3\xb2xim a la pobresa que els obligava a canviar d\'una apartament llogat a un altra. La inseguretat d\'aquesta situaci\xc3\xb3 cal\xc3\xa0 a fons en l\'actor i l\'acompanya durant la resta de la seva vida._NEWLINE_La consulta de diaris privats de Guinnes port\xc3\xa0 a Read a definir l\'actor com una persona complexa, de car\xc3\xa0cter peculiar que una volta acabada la seva educaci\xc3\xb3 m\xc3\xa9s b\xc3\xa0sica el 1932 comen\xc3\xa7\xc3\xa0 treballar com aprenent de redactor d\'anuncis per  a una empresa de publicitat de Londres cobrant 2.68 euros per setmana. En aquesta etapa descobr\xc3\xad el seu inter\xc3\xa8s per la interpretaci\xc3\xb3, per la que no tard\xc3\xa0 en demostrar un gran talent que junt amb el suport de John Gielgud el port\xc3\xa0 aconseguir una beca en el "Fay Compton Studio of Dramatic Art", centre on va poder adquirir els coneixements per a comen\xc3\xa7ar la seva carrera teatral el 1934 amb la seva aparicio en l\'obra Libel, que obr\xc3\xad una s\xc3\xa8rie de treballs en muntatges de distintes obres de Shakespeare amb diferents grups teatrals entre els quals integrants no tard\xc3\xa0 en fer amics i establir els contactes que propiciarien el seu progr\xc3\xa9s professional, el que a finals dels anys 1930 ja l\'havia portat a guanyar-se un nom sobre les taules, apareixen en muntatges de Hamlet, El mercader de Ven\xc3\xa8cia, Romeu i Julieta, Enric V, La tempesta..._NEWLINE_En comen\xc3\xa7ar la Segona Guerra Mundial, Alec Guinnes s\'allist\xc3\xa0 en la Reserva de Voluntaris de la Marina Reial el 1941, per\xc3\xb2 en menys d\'un any aconsegu\xc3\xad el grau d\'oficial, i el 1942 ja era tinent. Tot aix\xc3\xb2 sense arribar abandonar mai del tot el seu treball com actor, el que li va permetre apar\xc3\xa8ixer en u muntatge teatral de Broadway durant el seu servei en la Marina._NEWLINE_Fou en aquesta etapa eminentment teatral quan va con\xc3\xa8ixer a la que es convertiria en la seva esposa, l\'actriu Merula Salaman, ala que havia conegut el 1935 quan participava en el muntatge de l\'obra teatral Noah. Es casaren el 20 de juny  de 1938 i foren matrimoni la resta de la vida de l\'actor. Ella mor\xc3\xad sols dos mesos despr\xc3\xa9s que el seu marit. La parella tingu\xc3\xa9 un fill, Matthew Guinnes, nascut a Londres el 1940 i que segu\xc3\xad la carrera dels seus pares. Aquest ala vegada tingu\xc3\xa9 una filla, Sally Guinnes, que ha continuat amb la mateixa professi\xc3\xb3 que el seu avi. _NEWLINE_Durant la guerra, va escriure centenars de cartes a la seva esposa, en les qu\xc3\xa8, junt amb els diaris de post-guerra que an\xc3\xa0 redactant, deix\xc3\xa0 const\xc3\xa0ncia d\'una dif\xc3\xadcil adaptaci\xc3\xb3 de retorn a la vida civil despr\xc3\xa9s de penjar l\'uniforme, aix\xc3\xad com del dubtes que l\'assaltaven sobre el seu talent i incl\xc3\xbas una confusi\xc3\xb3 sobre la seva naturalesa sexual que el port\xc3\xa0 a ser v\xc3\xadctima d\'una depressi\xc3\xb3. Fou la seva conversi\xc3\xb3 al catolicisme el 1956 el que l\'ajud\xc3\xa0 a combatre aquestes q\xc3\xbcestions, malgrat que continua experimentat seriosos problemes de confian\xc3\xa7a en si mateix aix\xc3\xad com actituds contradict\xc3\xb2ries en la seva vida privada i en la seva feina, mostrant-se intolerant o permissiu tant com es mostrava fidel als seus lla\xc3\xa7os familiars o caprici\xc3\xb3s el alguns dels seus atacs passionals._NEWLINE_Al menys aix\xc3\xad \xc3\xa9s com el descriu la biografia autoritzada, una de les m\xc3\xa9s honestes mostres d\'aquest tipus de llibres dedicats a la vida de les estrelles.\n_START_SECTION_\nEls anys 1960\n_START_PARAGRAPH_\nEls anys 1960 el trobaren convertit ja en un dels rostres m\xc3\xa9s populars del cinema brit\xc3\xa0nic i li permeten fer el salt a l\'estelat internacional amb t\xc3\xadtols com Tunes of Glory (1960), on intercanvi\xc3\xa0 papers amb John Mills, al que ell mateix propos\xc3\xa0 com el seu company de repartiment, H.M.S. Defiant (1962), mescla d\'aventures i intriga en la mar, i les superproduccions The Fall of the Roman Empire (1964), on don\xc3\xa0 vida a l\'emperador Marc Aureli, Doctor Zhivago (1965), dirigida per Lean, i Cromwell (1970), la com\xc3\xa8dia Situation Hopeless -- But Not Serious (1965), una variant de la hist\xc3\xb2ria d\'espionatge amb antagonistes nazis, Scrooge (1970), que era un bon tancament per a la part central de la seva filmografia, que com s\'ha vist havia arrencat amb d\'altres dues adaptacions de les obres de Charles Dickens._NEWLINE_Abans de restar immortalitzat com el mestre jedi Obi-Wan Kenobi, Guinnes tingu\xc3\xa9 temps de donar al cinema una interessant reinterpretaci\xc3\xb3 d\'Adolf Hitler a Hitler: The Last Ten Days (1973), que segons afirm\xc3\xa0 m\xc3\xa9s tard era l\'\xc3\xbanica interpretaci\xc3\xb3 per al cinema de la que se sentia plenament satisfet. Segons explicava Peter Ustinov, Guinnes estava tan obsessionat pel paper que quan escolt\xc3\xa0 que Dustin Hoffman estava a punt d\'aconseguir-lo, es compr\xc3\xa0 una disfressa de Hitler hi va fer que un fot\xc3\xb2graf li prengu\xc3\xa9s diverses instant\xc3\xa0nies en un carrer de Londres._NEWLINE_La com\xc3\xa8dia Lovesick (1983), li va permetre donar vida a un altre personatge destacat, Sigmund Freud, per\xc3\xb2 el seu \xc3\xbaltim gran rol per al cinema l\'aconsegu\xc3\xad en la superproducci\xc3\xb3 A Passage to India (1984), novament amb David Lean com a director._NEWLINE_Nomenat cavaller el 1959 per la seva contribuci\xc3\xb3 a l\'art dram\xc3\xa0tic, Guinnes s\'acomiad\xc3\xa0 dels escenaris teatrals el maig de 1989 amb la seva interpretaci\xc3\xb3 de l\'obra A Walk in the Woods. Abans d\'aix\xc3\xb2, el 1964, havia guanyat el Premi Tony de Broadway com a Millor Actor Dram\xc3\xa0tic pel seu treball en l\'obra Dylan, on interpretava el paper de Dylan Thomas, el que demostra que en el referit als escenaris, triomf\xc3\xa0 tant en el seu pa\xc3\xads com en les taules estatunidenques. I a m\xc3\xa9s, el 1964, aconsegu\xc3\xad una nominaci\xc3\xb3 al Premi Grammy de la ind\xc3\xbastria de la m\xc3\xbasica per l\'\xc3\xa0lbum Alec Guinnes; una elecci\xc3\xb3 personal, on recitava alguns dels seus poemes favorits._NEWLINE_Entre els films que no arrib\xc3\xa0 a interpretar, encara que les hi oferissin, destaca el rol de detectiu d\'Agatha Christie, H\xc3\xa8rcules Poirot que finalment interpret\xc3\xa0 Albert Finney a Murder on the Orient Express (1974) i el rol del pare Collins a Ryan\'s Daughter, que dirig\xc3\xad David Lean, al que, com cat\xc3\xb2lic, Guinnes li envi\xc3\xa0 una llarga llista d\'objeccions que devien complir-se perqu\xc3\xa8 pogu\xc3\xa9s interpretar aquest paper sense faltar a la seva pr\xc3\xb2pia consciencia. El director li agra\xc3\xad que fos tant sincer...i li\'n don\xc3\xa0 aquest paper a Trevor Howard, que no tenia pegues en interpretar-lo com estava escrit en el gui\xc3\xb3. _NEWLINE_Una q\xc3\xbcesti\xc3\xb3 de consciencia.'